Brandstofdiewe steeds bedrywig | Netwerk24
Deur Alet van der Walt 08 April 2020 16:31
Brig. Motantsi Makhele, polisiewoordvoerder, sê ’n veiligheidswag by die Magdala-depot se pompstasie, ongeveer 15 km buite Kroonstad, is Woensdag omstreeks 02:00 deur drie mans oorval.
Die Magdala-depot word as ’n nasionale sleutelpunt aangedui.
Die diewe het die veiligheidswag met ’n vuurwapen aangehou, vasgebind en in ’n toilet toegesluit.
Makhele sê dit is nie seker hoeveel brandstof gesteel is nie en die polisieondersoek duur voort.
Een of twee tenkwaens is in die rooftog met brandstof gevul en het vermoedelik van grondpaaie gebruik gemaak om uit die gebied te kom.
Volgens Vrystaat Landbou was daar ook diefstalle uit die Transnetpypleiding by Cornelia en Edenville en ’n poging tot diefstal by Warden.
Indien iemand met die ondersoek kan help, kan hulle die polisie op 071 609 9778 of 10111 bel. Regering moet kwaliteit onderrig verseker by Verdere Opleiding en Onderwys (FET’s)
“Die regering moet eerder op kwaliteit onderrig fokus by Verdere Opleiding en Onderwys instansies (FET), as om miljoene rande aan in diensopleidingsprojekte te spandeer nadat studente gegradueer het”, sê Jean Kriek, VF Plus-jeugleier in Gauteng.
Dit volg nadat die Gautengse premier, Nomvula Mokonyane erken het dat FET-instansies ‘n swak reputasie het en dat die regering poog om deur middel van die indiensopleidingsprojekte, die instansies se profiel te verhoog.
Ongeveer drie-duisend FET-graduandi is reeds betrokke by die projek. Die opleiding duur tussen agt en twaalf maande en deelnemers verdien R15 000,00 ‘n maand.
“Die belastingbetaler het reeds R45 miljoen aan die indiensopleidingsprojek bestee. Die VF Plus-jeug in Gauteng wil graag weet waarom die geld nie liewer gebruik word om te verseker dat kwaliteit onderrig by die FET’s gelewer word nie?”
Die VF Plus-jeug in Gauteng het ook bedenkinge oor die New School of Government wat in Desember open. “Ons sal graag wil sien dat studente by die instansie deur alle groepe in Suid-Afrika verteenwoordig word. Verder hoop ons dat die opleiding op standaard sal wees en dat dit, anders as by FET-instansies, nie ‘n vermorsing van die belastingbetaler se geld sal wees nie.”
VF Plus Jeugleier: Gauteng